अम्बाला. मेंटेनेंस यार्ड में खड़ी कालका साईं नगर शिरडी सुपरफास्ट एक्सप्रेस के स्लीपर काेच एस-5 में अचानक आग लग गई। मौके पर मौजूद एक आरपीएफ कांस्टेबल की सूझबूझ से एक बड़ा हादसा होते- होते टल गया।
घटना की सूचना मिलते ही दमकल विभाग की 6 गाड़ियां मौके पर पहुंची। 1.20 घंटे की कड़ी मशक्कत के बाद आग पर काबू पाया गया। मौके पर मौजूद आरपीएफ कांस्टेबल छाेटे लाल की सूझबूझ से बड़ा हादसा टल गया।
मेंटेनेंस स्टेशन की लाइनों पर खड़ी कालका-शिरडी सांई नगर ट्रेन के स्लीपर कोच एस-5 में से अचानक धुआं उठने लगा। स्लीपर कोच से निकली आग ने आगे व पीछे जुड़े एस-4 व एसी कोच बी-1 डिब्बे को भी चपेट में ले लिया। रेलवे के अधिकारियों/कर्मचारियों ने कार्रवाई करते हुए एस-4 व बी-1 कोच को अलग किया।
कालका से शिरडी के लिए जानी थी ट्रेन
शिरडी से चलकर ट्रेन संख्या 22455 रात को कालका स्टेशन पर पहुंची। कालका स्टेशन पर रेल लाइनों की संख्या कम होने के कारण ट्रेन को मेंटेनेंस के लिए कैंट रेलवे स्टेशन भेजा जाता है। सेामवार सुबह मेंटेनेंस के बाद ट्रेन कालका जाने के लिए तैयार खड़ी थी, लेकिन उससे पहले ही यह हादसा हो गया।
आग बुझाने के दौरान फायर इंस्टेंगुवीशर नहीं चला
फायर इंस्टेंगुवीशर द्वारा आग पर काबू पाने की कोशिश की गई, लेकिन 10 फायर इंस्टेंगुवीशर की जगह 2 ही काम कर पाए। मौके पर पहुंची फायर ब्रिगेड ने आग पर काबू पाने की काफी कोशिश की, लेकिन तेज हवा के कारण आग लगातार फैलती जा रही थी। इस कारण साथ लगते दो अन्य कोच भी आग की लपेट में आ गए, लेकिन समय रहते दोनों कोचों को अलग करके फैल रही अाग पर काबू पा लिया गया।
आगे की स्लाइड्स में देखें फोटोज
hin_Deva hin_Deva hin_Deva hin_Deva hin_Deva hin_Deva hin_Deva hin_Deva